Deg yiwen n lakrucaj qessiḥen ttwanɣan 14 n yimsulta d yiwen n urebrab, lǧetta n urebrab-nni tettwaḍleq deg ubrid aɣelnaw 12 yettawin Bgayet d tizi wezzu s wamek i tewwin ɣer lamurg n sbiṭar n tizi wezzu. Akked 16 n yimejraḥ deg lesfuf n lɛesker, anect-a akk deg wazal n snat n sswayeɛ d tiyita gar n lɛesker seg tama akked yirebraben seg tama-nniḍen.
Ɛlaḥsab n yinigan n din, llant snat n trebbuyaɛ n yirebraben, yiwet tga yiwen n ubaraj n lekdeb deg ubrid ur nebɛid ara aṭas ɣef umkan n lakrucaj. Ma d tarbaɛt-nniḍen tettmiwwat d warbaɛ-nni n lɛesker deg yiwen n umkan umi qqaren « tala tasemmaḍt ». D ayen i yeǧǧan ad rewlen akk yimsebriden yellan imr-nni deg ubrid u ad ǧǧen tikerrusin-nsen deg teswiɛt-nni n lakrucaj gra-asen. Ar mi ɛeddant azal n snat n sswayeɛ s wamek irewlen yirebraben-nni ɣer tiẓ yellan din.
Af waya iɣallen n laman yiwen n rratisaj ameqqran i tama d-yezzin akk lɛaba-nni. Ma nesmekta-d kan, tadyant yecban ta, teḍra-d yaken deg 03 tuber 2010 deg tizi wezzu deg tɣiwan n zekri.
kab_Latn kab_Latn kab_Latn